[{"text_idx": "#000001", "text": "Mae Cymru yn gartref i rai coedwigoedd ysblennydd, a hefyd cryn dipyn o goetiroedd bach nad ydynt yn cael eu rheoli\u2019n weithredol mwyach. Mae\u2019r rhan fwyaf o gynefinoedd coetir yn elwa ar rywfaint o waith rheoli gweithredol sy\u2019n helpu i gefnogi bywyd gwyllt brodorol."}, {"text_idx": "#000002", "text": "Mae llawer o dai hy\u0302n yng Nghymru wledig ac nid yw llawer o gartrefi wedi\u2019u cysylltu a\u0302\u2019r prif gyflenwad nwy, felly maent yn defnyddio olew neu LPG ar gyfer gwresogi. Mae gan y cartrefi hy\u0302n hyn simneiau sydd a\u0302\u2019r potensial i ddefnyddio tanwydd coed fel yr oeddent yn ei wneud yn y gorffennol."}, {"text_idx": "#000003", "text": "Datblygodd Cymoedd Gwyrdd ateb cymunedol i ddychwelyd i reoli coetiroedd trwy gynhyrchu tanwydd coed cynaliadwy at ddefnydd lleol. Rydym wedi cefnogi datblygiad grwpiau coetir cymunedol lleol, gan helpu amrywiaeth o dirfeddianwyr i reoli coetiroedd a chynhyrchu tanwydd coed gwerthfawr i aelodau\u2019r grw\u0302p ei ddefnyddio gartref."}, {"text_idx": "#000004", "text": "Fe ddatblygon ni raglen hyfforddi a helpodd gymunedau i asesu coetiroedd ar gyfer eu rheoli, gan gynnwys:"}, {"text_idx": "#000005", "text": "Nodi cyfyngiadauDatblygu cynlluniau rheoli ysgrifenedig i\u2019w cytuno gyda\u2019r tirfeddiannwr.Galluogi dysgu am gynefinoedd coetir ac ecoleg sylfaenol, rhywogaethau pwysig ac a warchodir a chynllunio sut i ddefnyddio coed yn gynaliadwy.Cynnig hyfforddiant ar gyfer amrywiaeth o sgiliau ymarferol, gan gynnwys materion diogelwch, mynediad, cynllunio rhaglenni gwaith, trefnu safle gwaith, yswiriant, cydsyniadau, defnyddio offer yn ddiogel a thechnegau priodol ar gyfer cwympo a thocio coed."}, {"text_idx": "#000006", "text": "Mae saith grw\u0302p coetir cymunedol ym Mannau Brycheiniog ar hyn o bryd, ac maent yn gwella cynefinoedd coetir ac yn cynhyrchu tanwydd coed at ddefnydd lleol."}, {"text_idx": "#000007", "text": "Rydym wedi gwneud gwaith hefyd i adfer perllannau ar draws amryw o safleoedd. Mae angen tocio a rheoli coed perllannau yn ofalus i ymestyn eu hoes a sicrhau cnydau iach. Fe roddon ni help ymarferol i dirfeddianwyr ac rydym wedi cynnal sawl cwrs ar dechnegau tocio cywir. Rydym hefyd wedi cefnogi\u2019r gwaith o greu perllannau newydd gydag amryw o grwpiau cymunedol, gan arwain at blannu mwy na 150 o goed newydd o fathau brodorol mewn mannau cymunedol."}]